 Gọọmenti Etiti nọrọ ụbọchị Wednezdee kwupụta ebumnobi ya iwe mmadụ puku iri asaa na ise nọrụ ugbo iji were tute mmụọ ndị ọrụ ugbo nịkọpụta nri. Notu aka ahụ, o kewapụtakwara Otu Nzukọ maka Azụ nke Naijiria, nke nwere ebumnuche ịkwalite ịzụ azụ nala anyị dịka Naijiria mechiri oké ala ya niile nebe ịtụbata azụ nala anyị.  Onyeisi Ngalaba Ọrụ Ugbo na Mmepe Ime Obodo nke Gọọmenti Etiti, Mustapha Shehuri, kwupụtara atụmatụ gọọmenti nkea iji wee mmadụ puku iri asaa na ise nọrụ na Maiduguri, Borno Steeti, oge o mere njem nleta akọrọngwa nke Ngalaba Gọọmenti Etiti na-ahụ maka Ọrụ Ugbo na Mmepe Ime Obodo nakụkụ ọwụwa anyanwụ mgbago ugwu ala anyị.Shehuri kwuru na ngalaba gọọmenti etiti ahụ dị njikere ịnye ụsa gbasara ọtụtụ ihe ichere aka mgba dịrị ọrụ ugbo dịka ike ọ natara naka onyeisiala si dị. O gara nihu kwuo na-agbanyeghị ọtụtụ ihe ndaghachi azụ nebe nchekwa dị, oge dị mma na-echighata azụ nwayọọ, na ugbu a, ọrụ ugbo enyela ụmụ afọ na-eto eto Naijiria karịrị pacenti iri isii ọrụ. 